Det indledende tyske angreb på det sovjetiske luftvåben havde ikke omfattet flyenheder i nærheden af Finland, så Sovjetunionens luftvåben kunne mønstre 750 fly, hvortil kom en del af flådens 700 fly mod finnernes 300 fly. Om morgenen den [[25. juni]] iværksatte Sovjetunionen en større luftoffensiv med 460 fly mod 18 finske byer og ramte fortrinsvis civile mål <ref name="Jokipii">Jokipii, Mauno, ''Jatkosodan synty'', 1987, {{ISBN|951-1-08799-1}}</ref> og flyvepladser. Sovjetunionen hævdede, at angrebet var rettet mod tyske mål i Finland<ref name="Platonov">{{cite book |author=Platonov, S.P. (editor) |year=1964 |title=Битва за Ленинград |publisher=Voenizdat Ministerstva oborony SSSR}}</ref>, men den britiske ambassade kom frem til, at kun finske mål var blevet ramt i det sydlige og centrale Finland, hvor ambassaden havde mange kilder. Angrebet ramte ingen tyske mål. Samtidig begyndte sovjetisk artilleri på Hangö-basen at beskyde finske mål, og et mindre sovjetisk infanteriangreb blev iværksat over grænsen ved [[Parikkala]]. Et møde i det finske parlament var indkaldt til den [[25. juni]], hvor det var meningen, at statsminister [[Johan Wilhelm Rangell]] skulle fremlægge en note om Finlands neutralitet i den sovjetisk-tyske krig, men de sovjetiske bombardementer fik ham i stedet til at konstatere, at Finland igen var i krig med Sovjetunionen. Fortsættelseskrigen var begyndt.
Historie